Neil Young

**Neil Percival Young** (sündinud 12. novembril 1945 Torontos) on Kanada rokkmuusik, laulja ja laulukirjutaja.

Ta alustas karjääri Winnipegis folklauljana. Aastal 1966 kolis ta Los Angelesse, kus moodustas koos Stephen Stillsi ja Richie Furayga ansambli Buffalo Springfield, mis tegutses kuni 1968. aastani. Aastal 1969 liitus Young ansambliga Crosby, Stills & Nash, millest sai seejärel Crosby, Stills, Nash & Young. Young ei kuulunud ansamblisse püsivalt, kuni 2013. aastani tegi ta kuue kümnendi jooksul ansambli koosseisus kaasa kokku kuuel eri perioodil.

1960. aastate lõpus alustas Young ka soolokarjääri. Tema omanimeline debüütalbum ilmus 1968. aasta lõpus. Mitu albumit on ta salvestanud koos oma taustaansambliga Crazy Horse. Young on teinud mitu kriitikute poolt kõrgelt tunnustatud albumit, sh "Everybody Knows This Is Nowhere" (1969), "After the Gold Rush" (1970) ja "Harvest" (1972). Kokku on ta avaldanud 47 stuudioalbumit. Seni viimane album "Early Daze" ilmus 2024. aasta juunis. 

Young on tuntud oma kitarrimängu, sügavalt isiklike laulusõnade ja heleda tenori poolest. Samuti on ta paljudel albumitel mänginud klaverit ja suupilli. Young on karjääri jooksul viljelnud põhiliselt kantrirokki ja folkrokki, samuti *[[hard rock]]*i. 1980. aastatel katsetas Young muuhulgas elektroonilist muusikat, kuid see samm osutus vastuoluliseks, kuna tema muusika hakkas liiga erinema tema vanast stiilist. Tema tuntuim ja parim selle perioodi album on "Trans" (1982), millel võttis ta kasutusele süntesaatorid ja vokooderi. 1983. aasta albumil "Everybody's Rockin'" esitas ta *[[rockabilly]]*-laule, kuid naasis järgmise albumiga "Old Ways" (1985) kantri juurde. Tema kitarrimäng kontsertalbumil "Rust Never Sleeps" (1979) mõjutas hilisemaid *[[grunge]]*imuusikuid. 1995. aastal salvestas ta stuudioalbumi "Mirror Ball" koos *grunge*iansambliga Pearl Jam.

Young on olnud pseudonüümi Bernard Shakey all mitme filmi kaaslavastajas, sh "Human Highway" (1982). Lisaks on ta loonud muusika muu hulgas filmile "Surnud mees" ("Dead Men; 1995).

Aastal 1995 võeti ta Rock'n'rolli Kuulsuste Halli liikmeks sooloartistina ja 1997. aastal ansambli Buffalo Springfieldi liikmena. Ajakiri Rolling Stone on valinud Youngi saja kõigi aegade parima artisti sekka. 2009. aastal sai ta Kanada ordeni ohvitseriks.

Young on alates 1960. aastates elanud USA-s California osariigis, kuid on endale jätnud Kanada kodakondsuse. 2020. aastal sai ta lisaks USA kodakondsuse.

## Diskograafia

* "Neil Young" (1968)
* "Everybody Knows This Is Nowhere" (koos Crazy Horse'iga; 1969)
* "After the Gold Rush" (1970)
* "Harvest" (1972)
* "Time Fades Away" (kontsertalbum; 1973)
* "On the Beach" (1974)
* "Tonight's the Night" (1975)
* "Zuma" (koos Crazy Horse'iga; 1975)
* "Long May You Run" (koos Stephen Stillsiga; 1976)
* "American Stars 'n Bars" (1977)
* "Comes a Time" (1978)
* "Rust Never Sleeps" (koos Crazy Horse'iga, kontsertalbum; 1979)
* "Hawks & Doves" (1980)
* "Re·ac·tor" (koos Crazy Horse'iga; 1981)
* "Trans" (1982)
* "Everybody's Rockin'" (koos Shocking Pinksiga; 1983)
* "Old Ways" (1985)
* "Landing on Water" (1986)
* "Life" (koos Crazy Horse'iga; 1987)
* "This Note's for You" (koos The Bluenotesiga; 1988)
* "Freedom" (1989)
* "Ragged Glory" (koos Crazy Horse'iga; 1990)
* "Harvest Moon" (1992)
* "Sleeps with Angels" (koos Crazy Horse'iga; 1994)
* "Mirror Ball" (koos Pearl Jamiga; 1995)

* "Broken Arrow" (koos Crazy Horse'iga; 1996)
* "Silver & Gold" (2000)
* "Are You Passionate?" (koos Booker T. & the M.G.'siga; 2002)
* "Greendale" (koos Crazy Horse'iga; 2003)
* "Prairie Wind" (2005)
* "Living with War" (2006)
* "Living with War: "In the Beginning"" (2006)
* "Chrome Dreams II" (2007)
* "Fork in the Road" (2009)
* "Le Noise" (2010)
* "Americana" (koos Crazy Horse'iga; 2012)
* "Psychedelic Pill" (koos Crazy Horse'iga; 2012)
* "A Letter Home" (2014)
* "Storytone" (2014)
* "The Monsanto Years" (koos Promise of the Realiga; 2015)
* "Peace Trail" (2016)
* "Hitchhiker" (salvestatud 1976; 2017)
* "The Visitor" (koos Promise of the Realiga; 2017)
* "Colorado" (koos Crazy Horse'iga; 2019)
* "Homegrown" (salvestatud 1974–75; 2020)
* "Barn" (2021) (koos Crazy Horse'iga)
* "Toast" (2022, salvestatud 2001) (koos Crazy Horse'iga)
* "World Record" (2022) (koos Crazy Horse'iga)
* "Chrome Dreams" (2023, salvestatud 1974–77) (koos Crazy Horse'iga)
* "Early Daze" (2024, salvestatud 1969) (koos Crazy Horse'iga)

## Viited